Нилс Нилсон
Нилс Ерик „Дубел Нисе” Нилсон (; Карлстад, 8. март 1936 − 24. јун 2017) био је шведски хокејаш на леду који је током каријере играо на позицији централног нападача. Члан је Хокејашке куће славних ИИХФ-а од 2002. године.

Читаву играчку каријеру (1952−1969) провео је играјући у шведској лиги где је играо за екипе Форсхаге, Јоте и Лександа, а једину титулу националног првака остварио је управо са Лександом у својој последњој такмичарској сезони, сезони 1968/69. Добитник је признања -{Guldpucken}- за најкориснијег играча шведског првенства у сезони 1965/66, а пет пута је биран у идеалну поставу националног првенства. Његов дрес са бројем #22 који је носио играјући у Лександу повучен је из употребе у том клубу. У националним првенствима одиграо је преко 220 утакмица уз феноменалан учинак од 272 постигнута гола. 

За национални тим дебитовао је током 1954, а стандардни репрезентативац је био пуних 13 сезона, све до 1967. године и у том периоду је одиграо 205 утакмица. Са постигнутим 131 голом други је по ефикасности стрелац репрезентације Шведске, одмах иза неприкосновеног Свена Тумбе Јохансона који је у каријери постигао 186 голова. Као члан репрезентације наступио је на трима узастопним олимпијским играма − ЗОИ 1956, ЗОИ 1960. и ЗОИ 1964. − а у свом последњем олимпијском наступу, на играма у Инзбруку освојио је и сребрну олимпијску медаљу. На светским првенствима освојио је по две златне (СП 1957. и СП 1962), сребрне и бронзане медаље. Проглашен је и за најбољег нападач олимпијског турнира 1960, а уврштен је и у идеалну поставу светског првенства 1962. године.

Шведска везна линија коју су у то време чинили Роналд Петерсон (десно крило), Нилсон (центар) и Ларс Ерик Лундвал (лево крило), позната и као омладинска линија () сматра се једном од најуспешнијих и најбољих нападачких линија у историји шведског репрезентативног хокеја. На светским првенствима и олимпијским играма одиграо је 62 утакмице и постигао 55 голова.

Једно краће време Нилсон је паралелно са хокејом активно играо и фудбал, а са екипом Јургордена освојио је и титулу националног првака у сезони 1958/59.

Види још 
 Репрезентација Шведске у хокеју на леду
 Хокеј на леду на Зимским олимпијским играма 1964.
 ХК Лександ

Референце

Спољашње везе 

 
 Олимпијска статистика на сајту -{sports-reference.com}-
 Биографија на сајту Олимпијског комитета Шведске

Рођени 1936.
Умрли 2017.
Шведски хокејаши на леду
Шведски фудбалери
Хокејаши на леду на Зимским олимпијским играма 1956.
Шведски олимпијци на Зимским олимпијским играма 1956.
Хокејаши на леду на Зимским олимпијским играма 1960.
Шведски олимпијци на Зимским олимпијским играма 1960.
Хокејаши на леду на Зимским олимпијским играма 1964.
Шведски олимпијци на Зимским олимпијским играма 1964.
Освајачи медаља на Зимским олимпијским играма 1964.
Освајачи олимпијских медаља у хокеју на леду
Освајачи сребрних олимпијских медаља за Шведску
Светски прваци у хокеју на леду